पाएं अपने शहर की ताज़ा ख़बरें और फ्री ई-पेपरडाउनलोड करें
पानीपत. शहर में जल्द ही सरकारी एंबुलेंस का बेड़ा 4 से बढ़कर 8 हो जाएगा। राष्ट्रीय ग्रामीण स्वास्थ्य मिशन के तहत जिले को 4 और एंबुलेंस मिलने वाली हैं। नई एंबुलेंस आने के साथ ही उनके खड़े रहने के स्टेशनों की व्यवस्था बदल दी जाएगी। योजना के अनुसार अब एंबुलेंस को सामान्य अस्पताल, सीएचसी, पीएचसी के अलावा ऐसे स्पॉट्स पर खड़ी की जाएंगी जहां दुर्घटनाएं ज्यादा होती हैं। इसके लिए सर्वे भी किया जाएगा।
दुर्घटना की जानकारी होने पर एक एंबुलेंस तो जाएगी, दूसरी उसका सहयोग करने के लिए जाएगी। चिंहित किए गए स्थल पर खड़ी एंबुलेंस हादसे की जगह पर जाएगी, और दूसरी को कंट्रोल रूम से भेजा जाएगा। इन सारी एंबुलेंस पर सामान्य अस्पताल से नजर रखा जाएगा।
रेफरल केसों का भारी बोझ : सामान्य अस्पताल में चार एबुलेंस हैं। रोजाना लगभग पांच रेफर के मामले आते हैं, जिसके कारण पीएचसी, सीएचसी पर खड़ी 14 एंबुलेंस में से कोई एक मंगानी पड़ती हैं। कई बार कुछ अन्य तरह की दिक्कतों का भी सामना करना पड़ता है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn